नई दिल्ली/टीम डिजिटल। देश मे कोरोना वायरस के केस लगातार बढ़ते जा रहे इसी बीच कोलकाता से कोरोना का पहला मामला सामने आ चुका है। इसी के साथ देश में अब तक कोरोना के संक्रमितों की संख्या 138 पहुंच गई है।

दिल्ली (Delhi) में कोरोना के बढ़ते प्रसार के बीच दिल्ली पुलिस ने नागरिकों से अपील की है कि दिल्ली के नागरिक 31 मार्च तक किसी तरह के धरना प्रर्दशन, रैली और जश्न में शामिल न होने के लिए अपील की है। पुलिस ने कहा है कि पुलिस ऐसे किसी भी कार्यक्रम की इजाजत नहीं देगी।

राजधानी दिल्ली (Delhi) से सटे नोएडा (Noida) में कोरोना वायरस (Corona Virus) के दो पॉजिटिव मामले सामने आए हैं। इसके बाद गुरुग्राम प्रशासन ने भी कोरोना के डर से सभी MNC और BPO कंपनियों को वर्क फ्राम होम करने के लिए कहा है ।



आज लद्दाख में कोरोना के तीन पॉजिटिव मरीज पाए गए हैं। इसके साथ देश में कुल मरीजों की संख्या 131 हो गई है। इसी बीच लंदन से लौटे भजन गायक अनूप जलोटा को कोरोना से संक्रमण के शक में मुंबई के होटल में आइसोलेशन में रखा गया है।

कोरोना के संकट को देखते हुए सरकारी संस्थानों में अस्थायी पास सस्पेंड कर दिया गया है और बाहरी लोगों के प्रवेश पर रोक लगा दिया गया है। केंद्र सरकार ने अपने सभी कार्यालयों में थर्मल स्कैनर लगाने के आदेश दिए हैं। इसी बीच महाराष्ट्र सरकार ने अगले 7 दिनों के लिए सरकारी कार्यालय बंद करने का आदेश जारी किया है।

नोएडा में पहला मामला नोएडा के सेक्टर 78 का है जबकि दूसरा मामला सेक्टर 100 का है। ये दोनों फ्रांस की यात्रा करके लौटे थे। फिलहाल दोनों को अस्पताल में आइसोलेशन वॉर्ड में रखा गया है। यह जानकारी नोएडा के सीएमओ अनुराग भार्गव (Anurag Bhargav) ने दी है। इस घटना के बाद नोएडा में दहशत का माहौल है, सोसायटी में दुकानें बंद कर दी गई है और लोगों ने खुद को घरों में कैद कर लिया है।

Gautam Budh Nagar CMO Anurag Bhargav: Two persons test positive for Coronavirus; one in Sector 78 and another in Sector 100 with travel history to France. Both are admitted in designated isolation hospital pic.twitter.com/gGNSMajTwq — ANI UP (@ANINewsUP) March 17, 2020

योगी सरकार का बड़ा फैसलाः कोरोना के डर से काम छोड़ भागने वाले 700 डॉक्टर होंगे बर्खास्त

नोएडा में दो लोगों में कोरोना वायरस संक्रमण की पुष्टि हुई

उत्तर प्रदेश के नोएडा में दो व्यक्तियों में कोरोना वायरस संक्रमण की पुष्टि हुई है। गौतम बुद्ध नगर (Gautam Budh Nagar) जिले के स्वास्थ्य अधिकारियों ने मंगलवार को यह जानकारी दी। मुख्य चिकित्सा अधिकारी अनुराग भार्गव ने कहा कि इनमें से एक मरीज हाल ही में फ्रांस से लौटा था और पहले से पृथक रह रहा था। अन्य मरीज को भी अस्पताल के अलग कमरे में रखा गया है।

भार्गव ने कहा, 'दूसरे मरीज को अस्पताल में भर्ती कराने के बाद निगरानी प्रक्रिया शुरू कर दी गई है।' विभिन्न राज्यों से नये मामले सामने आने के बाद देश में कोरोना वायरस से संक्रमित लोगों की संख्या मंगलवार को 125 पर पहुंच गई। इनमें 22 विदेशी नागरिक और दिल्ली एवं कर्नाटक में मरने वाले दो व्यक्ति भी शामिल हैं। दिल्ली में अब तक सात लोगों में संक्रमण की पुष्टि हुई है जबकि उत्तर प्रदेश में एक विदेशी नागरिक समेत 13 लोग संक्रमित पाए गए हैं।

Coronavirus: मोदी के मंत्री आए संक्रमित डॉक्टर के संपर्क में, उठाया ये कदम

मरीजों को पृथक वार्ड में रखा गया

जिलाधिकारी बृजेश नारायण सिंह ने बताया कि जनपद में कोरोना वायरस के दो मामले सामने आए हैं। इनमें से एक मरीज सेक्टर 100 स्थित लोटस वुलबर्ड सोसाइटी में रहने वाली महिला है, जो हाली ही में फ्रांस से लौटी थी। महिला को पृथक वार्ड में भर्ती कराया गया है। उन्होंने बताया कि दूसरा मरीज सेक्टर 78 में हाइड पार्क का रहने वाला है। संक्रमित पाए जाने के बाद उसे भी अस्पताल के अलग कमरे में रखा गया है। उन्होंने बताया कि दोनों सोसाइटियों की निगरानी की कार्रवाई प्रारंभ कर दी गई है तथा सोसाइटी को साफ-सफाई के जरिए संक्रमण मुक्त किया जा रहा है।

कोरोना के प्रकोप से जमकर लड़ रहे भारतीय डॉक्टर, राज्यसभा में हर्षवर्धन ने की तारीफ

लोगों को अपने- अपने फ्लैट में रहने का अनुरोध

दो प्रमुख आवासीय स्थानों से कोरोना वायरस संक्रमण के मामले सामने आने के बाद यहां रहने वाले लोगों में दहशत का माहौल है। हाइड पार्क सोसाइटी के लोगों ने निर्णय लिया है कि सभी घरेलू सहायिकाओं, विक्रेताओं, डिलीवरी ब्वॉय, आगंतुकों को सोसाइटी में प्रवेश नहीं दिया जाएगा। सभी निवासियों से अपने-अपने फ्लैट में रहने का अनुरोध किया गया है। दोनों सोसायटी के मार्केट को भी बंद कर दिया गया है तथा उन्हें संक्रमण मुक्त करने का काम जारी है।

लापता संदिग्ध कोरोना संक्रमित महिला का पता चला, एक और यात्री भी संदिग्ध

इटली व फ्रांस की यात्रा कर लौटा था कर्मचारी

इससे पहले कोरोना वायरस के चलते नोएडा के फेज टू क्षेत्र में स्थित एक कंपनी फिलहाल बंद हो गई। कंपनी के एक कर्मचारी में कोरोना वायरस की पुष्टि होने पर स्वास्थ्य विभाग ने यह फैसला लिया। कंपनी का यह कर्मचारी दिल्ली का रहने वाला है। जो कि कंपनी के काम से पिछले दिनों इटली व फ्रांस गया था। जहां से लौटने के कुछ दिन बाद वह बीमार हुआ और जांच में कोरोना वायरस से संक्रमित पाया गया। इटली से लौटने के बाद वह कई बार कंपनी में ड्यूटी करने के लिए दिल्ली स्थित अपने घर से मेट्रो ट्रेन के जरिए आया गया था।

Hindi News से जुड़े अपडेट लगातार हासिल करने के लिए हमें फेसबुक पर ज्वॉइन करें, ट्विटर पर फॉलो करें।हर पल अपडेट रहने के लिए NT APP डाउनलोड करें। ANDROID लिंक और iOS लिंक।